Toomas Schvak

Toomas Schvak (sündinud 24. märtsil 1979 Tallinnas) on eesti kirikuloolane, raamatukogundus- ja kirjastustegelane.

Hariduskäik
Aastatel 1985–1997 õppis ta Tallinna Väike-Õismäe Keskkoolis. Aastatel 1997–2001 õppis ta Tallinna Pedagoogikaülikoolis, mille lõpetas bakalaureusekraadiga, põhierialaks infoteadus ja kõrvalerialaks ajalugu.

Aastatel 2007–2009 läbis Toomas Schvak religiooniantropoloogia magistriõppe Tartu Ülikooli usuteaduskonnas. Magistritöö teema oli "Tallinna Nõmme Ristija Johannese õigeusu koguduse ja kiriku ajalugu aastani 1960" ja ta pälvis selle eest kiitusega magistrikraadi usuteaduses (MA cum laude).

Aastatel 2009–2017 õppis ta Tartu Ülikooli usuteaduskonna doktoriõppes, keskendudes Eesti Apostlik-Õigeusu Kiriku ajaloole aastatel 1917–1940.

Töökäik
Aastatel 1998–2000 töötas Toomas Schvak Riikliku Eksami- ja Kvalifikatsioonikeskuse informaatiku ja teabekorraldajana. Seejärel siirdus ta tööle raamatukogundusse, töötades aastatel 2000–2001 Eesti Rahvusraamatukogu kogude arenduse osakonnas väliskirjanduse komplekteerijana ja aastatel 2001–2002 Tallinna Keskraamatukogu infotehnoloogina.

Aastatel 2002–2005 oli ta Eesti Rahvusraamatukogu parlamendiinfo keskuse juhtiv spetsialist, vastutades artiklite andmebaasi Index Scriptorum Estoniae koostamise ja arendamise eest. Osales konsultandina Kaitsejõudude Peastaabi raamatukogu loomisel 2003.–2004. aastal.

Aastatel 2005–2011 töötas ta Eesti Rahvusraamatukogu teadus- ja arenduskeskuse projektijuhina, vastutades mitmete Euroopa Liidu finantseeritavate arendusprojektide teostamise eest. Nende arendusprojektide raames liitus Rahvusraamatukogu üle-euroopaliste infoteenustega The European Library ja Europeana. Hiljem on ta koordineerinud Tallinna Ülikooli Akadeemilise Raamatukogu digiteerimise peaspetsialistina sinna rajatud üle-eestilise digiteerimiskeskuse ettevalmistustöid.

Detsembrist 2010 kuni maini 2011 oli Toomas Schvak TEA entsüklopeedia peatoimetaja, vastutades entsüklopeedia 6. köite väljaandmise ja 7. köite koostamise eest. Aastatel 2012–2014 oli ta Eesti suuremate õpikukirjastuste hulka kuuluva kirjastuse Avita peatoimetaja asetäitja.

Aastatel 2016–2017 oli tegev hotellinduses.

2017. aastast on ta Arvo Pärdi Keskuse raamatukoguhoidja.Meeskond Arvo Pärdi Keskus (vaadatud 20.11.2017).

Poliitiline tegevus
Schvak on kuulunud aastatel 2002–2007 Eesti Vasakparteisse, 2004–2008 Eestimaa Rahvaliitu ja 2009–2018 Eesti Reformierakonda.Erakonnad e-Äriregister (vaadatud 8.02.2019) 

Aastatel 2013–2017 oli ta Tallinna Linnavolikogu keskkonnakomisjoni liige,Tallinna Linnavolikogu keskkonnakomisjoni koosseis (vaadatud 20.11.2017) 2014–2017 ühtlasi ka Reformierakonna Haabersti piirkonna juhatuse liige.Reformierakonna Haabersti piirkond (vaadatud 10.06.2014)

Erialane liikmesus ja ühiskondlik tegevus
Toomas Schvak on olnud aastatel 2004–2015 ja uuesti 2017. aastast Eesti Raamatukoguhoidjate Ühingu liige. Ta on kuulunud aastatel 2007–2015 ja uuesti 2017. aastast ühingu terminoloogiatoimkonda. 2017. aastast on ta ühingu erialaraamatukogude sektsiooni liige.

2010. aastast kuulub ta Eesti Kirikuloo Seltsi, juunis 2017 valiti seltsi juhatuse liikmeks (sekretäriks).Juhatus Eesti Kirikuloo Selts (vaadatud 21.03.2018)

2012. aastast on Schvak Euroopa teaduse ja teoloogia uurimise ühingu ESSSAT liige.

Märtsist 2018 on ta Eesti Kirikute Nõukogu ja Siseministeeriumi toetusel tegutseva ususõnastiku töörühma liige.Uus toimkond hakkab koostama ususõnastikku Eesti Kirik, 21.02.2018 (vaadatud 21.03.2018).

Maist 2005 on ta teinud kaastööd võrguentsüklopeediale Vikipeedia ja on 2006. aastast üks eestikeelse Vikipeedia administraatoreid. Kolmel korral on ta võitnud Vikipeedia tõlketalgud.

Kirjutisi
Ta on avaldanud artikleid teoloogia ühiskondliku rolli, õigeusu kiriku ajaloo, vaimuliku hariduse ja digitaalse raamatukogunduse teemadel, samuti arvamuslugusid ja retsensioone. Ta on tõlkinud eesti keelde veebilehti, samuti poliitilise ja religioosse sisuga tekste.

Monograafiaid ja teadusartikleid
Õigeusu vaimulikkonna ettevalmistamisest Eesti Vabariigis 1918–1940 – Usuteaduslik Ajakiri, 2011, nr 1 (62), lk 70–86.
Õigeusu raamatuloost Eestis. – Raamatukogu, 2012, nr 4, lk 33–36.
Nõmme Ristija Johannese kogudus : uurimus Tallinna Nõmme õigeusu koguduse ja kiriku 90-aastasest ajaloost. Tallinn, Püha Johannese Kooli Sihtasutus, 2013. 168 lk. ISBN 9789949309542.
Nõmme Ristija Johannese õigeusu kirik ja kogudus. – Nõmme kirikud ja kogudused / toim. Leho Lõhmus. Tallinn, Nõmme Linnaosa Valitsus, 2013, lk 64–86. ISBN 9789949332571.
Eesti õigeusu kiriku lugu 19. sajandist tänaseni. – Mitut usku Eesti IV. Valik usundiloolisi uurimusi: õigeusu eri / toim. Liina Eek. Tartu, Tartu Ülikooli Kirjastus, 2015, lk 40–86.
Проблема канонической юрисдикции в православной церкви Эстонии. – Русский Сборник. Москва, Модест Колеров, 2016, стр. 543–583.
Eesti kiriku- ja religioonilugu. Tartu, Tartu Ülikooli Kirjastus, 2018, lk 189–198, 245–251. Peatükid: 2.7. "Õigeusk ja vanausulised" ; 3.3 "Õigeusk". ISBN 9789949776559.

Arvamuslood ja arvustused
Võitlus Kiievi võimu ja vaimu pärast, Delfi, 26. veebruar 2010.
Lapsed, peks ja seks: katoliiklus aastal 2010, Delfi, 9. aprill 2010.
Kas kristlusel on avalikus sfääris koht?, Delfi, 13. august 2010.
Veel kristlusest avalikus sfääris, Delfi, 9. september 2010.
Eestikeelse entsüklopeedia tõus ja langus, Delfi, 11. august 2011.
Wikipediate usaldusväärsusest, Raamatukogu, 2011, nr 5, lk 17–18.
Türgit ja türklasi avastamas, Sirp, 16. detsember 2011.
Raamatukogude rollist, Sirp, 4. aprill 2012.
Kunst lugeda, kunst loetut mõista, Sirp, 11. mai 2012. 
Söömisest, magamisest ja religioonist ehk kõik kapitalistid on kalvinistid, Delfi, 9. juuli 2013.

Viited

Välislingid

Isiklik veebileht
Toomas Schvak Eesti raamatukogunduse biograafilises andmebaasis

Kategooria:Eesti raamatukogundustegelased
Kategooria:Eesti kirikuloolased
Kategooria:Tallinna Keskraamatukogu töötajad
Kategooria:Tallinna Ülikooli vilistlased
Kategooria:Eesti vikipedistid
Kategooria:Sündinud 1979